Pozývame Vás na Levické putovanie za vínom, kde Vám 11 vinárov zo združenia Terroir Tekov predstaví svoje vína na nádvorí Levického hradu.
Budete mať možnosť spoznať, ochutnať a porovnať spolu viac ako 100 vzoriek vín z regiónu Tekov. Tento festival je vyvrcholením práce našich vinárov a predstavenie ich celoročnej, v podstate až mnohoročnej práce. Počas podujatia si Vám Tekovské múzeum v Leviciach a vinárstvo Víno Svetík dovoľujú predstaviť limitovanú sériu vína CUVÉE 700. Ide o jedinečné víno, ktoré vzniklo pri príležitosti 700. výročia prvej písomnej zmienky o Levickom hrade. Verejnosti ho predstavíme 12. mája o 15,00 v Rotunde na hrade, kde si ho môžete následne aj zakúpiť.
Májové popoludnie Vám budú okrem vína spríjemňovať aj stánky s lokálnymi špecialitami z Gazdovského spolku Hont – Tekov a pripravili sme pre Vás aj hudobné spestrenie.
Cena vstupenky je 20€ – obsahuje degustačný pohár a dve poukážky na nákup vína v hodnote 5€.